Hararom an saiyang adal dapit asin urog na sa kasaysayan kan amay na pagkolonya kan mga Espanyol sa ronang Bikol. Dakul na siyang mga papel na binasa sa mga internasyunal na mga forum asin mga tiripon nin mga historyador sa iba-ibang nasyon. Siya bakô sanang maray magsurat asin maglektura sa Ingles, kundi kasi parehas an pakanood niya kan tataramon na Espanyol. May pakasabot man siya kan lenggwaheng Pranses, Aleman asin Portuges.